חנן קריסטל

חנן קריסטל (נולד ב-18 באוגוסט 1943) הוא עיתונאי, פרשן פוליטי, פרשן ספורט ומרצה ישראלי.

ביוגרפיה
קריסטל נולד, גדל והתחנך בתל אביב. עם גיוסו לצה"ל שובץ בחטיבת גולני. בגולני עבר מסלול הכשרה כלוחם. לאחר שחרורו מהצבא השלים לימודי תואר ראשון במדע המדינה ובסוציולוגיה מהאוניברסיטה העברית בירושלים. בשנת 1973 קיבל תואר שני במדע המדינה מהאוניברסיטה העברית.

משנת 1971 שימש כפרשן ספורט בתוכנית הרדיו שירים ושערים ברשת ב' של קול ישראל.

מ-1977 סיקר קריסטל, במעמד של פרשן פוליטי של קול ישראל, את כל מערכות הבחירות לכנסת, את מערכות הבחירות הפנים מפלגתיות ואת מערכות הבחירות לרשויות המקומיות בישראל. במהלך השנים 1984–1993 שימש קריסטל כפרשן פוליטי של העיתון "חדשות". בסוף יוני 2021, בגיל 77, יצא לגמלאות.

קריסטל משמש כמרצה בנושא פוליטיקה ותקשורת ישראלית במסלול האקדמי המכללה למינהל, כמרצה בחוג למדע המדינה באוניברסיטת תל אביב, באוניברסיטת בר-אילן ובאוניברסיטה העברית בירושלים.

קישורים חיצוניים 

 קריסטל חנן באתר חדשות מחלקה ראשונה

הערות שוליים

בוגרי האוניברסיטה העברית בירושלים
סגל קול ישראל
סגל חדשות
פרשני כדורגל ישראלים
פרשני ספורט ישראלים
שירים ושערים
פרשנים פוליטיים ישראלים
סגל אוניברסיטת בר-אילן: מדעי המדינה
סגל אוניברסיטת תל אביב: מדע המדינה
סגל האוניברסיטה העברית בירושלים: מדע המדינה
סגל תאגיד השידור הישראלי - כתבי כאן חדשות
ישראלים שנולדו ב-1943